Гюнтер Айх
Където живея

Превод от немски: Венцеслав Константинов, —

chitanka.info

Щом прозореца отворих,

в стаята нахлуха риби,

херинги. Изглежда

тъкмо ято преминаваше оттам.

Играеха и между крушите на двора.

Ала повечето

още плуваха в гората,

над бранищата, каменните кариери.

Досадни са. Но по-досадни са моряците

(и с по-висши чинове, кормчии, капитани),

които често идват на прозореца ми

да искат огънче за своя лош тютюн.

Смятам да се изнеса.

1966

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.